Μαργαρίτα ντε Κλερ, κόμισσα του Γκλόστερ

Η Μαργαρίτα ντε Κλερ, κόμισσα τού Γκλόστερ, κόμισσα τής Κορνουάλης, αγγλ.: Margaret de Clare, Countess of Gloucester, Countess of Cornwall (12 Οκτωβρίου 1293 - 9 Απριλίου 1342) ήταν Αγγλίδα ευγενής, κληρονόμος και η 2η μεγαλύτερη από τις τρεις κόρες τού Γιλβέρτου ντε Κλερ 6ου κόμη τού Χέρτφορντ και τής συζύγου του Ιωάννας τής Άκρας, γεγονός που την καθιστά εγγονή τού βασιλιά Εδουάρδου Α' τής Αγγλίας. Οι δύο σύζυγοί της ήταν ο Πίερς Γκάβεστον και ο Ούγος ντε Όντλεϋ 1ος κόμης τού Γκλόστερ. 

 Γάμος με τον Πίερς Γκάβεστον 
Η Μαργαρίτα παντρεύτηκε τον Πίερς Γκάβεστον, τον ευνοούμενο τού θείου της Εδουάρδου Β΄, την 1η Νοεμβρίου 1307.    Κατά τη στιγμή τού γάμου της, ήταν 14 ετών. Σύμφωνα με το Vita Edwardi Secundi, αυτός ο γάμος κανονίστηκε από τον βασιλιά «για να ενισχύσει τον Πίερς και να τον περιβάλλει με φίλους». Ο Πίερς Γκάβεστον εόρτασε τον γάμο με ένα πλούσιο τουρνουά στο Κάστρο Γουόλινγκφορντ. Ο γάμος μίας τόσο ευγενούς κληρονόμου με έναν ξένο, δεν άρεσε στην αγγλική αριστοκρατία, και προκάλεσε μεγάλη αντιδημοτικότητα. Η κόρη τους Ιωάννα Γκάβεστον, γεννήθηκε στις 12 Ιανουαρίου 1312 στην Υόρκη.   Υποστηρίζεται ότι απέκτησαν ένα άλλο παιδί, ονόματι Άμυ Γκάβεστον, που γεννήθηκε γύρω στο 1310, αλλά υπάρχουν λίγα στοιχεία, εκτός από φήμες που να επιβεβαιώνουν αυτόν τον ισχυρισμό. Υπάρχουν επίσης ισχυρισμοί, ότι η Άμυ γεννήθηκε από μία ερωμένη τού Πίερς Γκάβεστον.  Ωστόσο τα στοιχεία είναι έμμεσα, και τα επίσημα αρχεία αναφέρουν μόνο την Ιωάννα Γκάβεστον ως γεννημένη από τον Πίερς Γκάβεστον και τη Μαργαρίτα ντε Κλερ. Richardson, D., & Everingham, K. G. (2004). Plantagenet Ancestry: A Study in Colonial and Medieval Families. Genealogical Publishing Company.

Ο βασιλιάς Εδουάρδος οργάνωσε μία πλούσια εορτή μετά τη γέννηση αυτού τού μικρού κοριτσιού, με συνοδεία τροβαδούρων. {{Efn|Hamilton states "..the king again displayed his generosity..[..]..On that joyous occasion the king paid the remarkable sum of 40 marks to "King Robert" and other minstrels for their performance." Ωστόσο, ο Πίερς Γκάβεστον εκτελέστηκε μόλις έξι μήνες αργότερα, αφήνοντας τη Μαργαρίτα χήρα, με ένα μικρό παιδί. Τα δικαιώματα προίκας της ως κόμισσας τής Κορνουάλης αμφισβητήθηκαν, και έτσι ο βασιλιάς Εδουάρδος τής παραχώρησε το Κάστρο Όουκχαμ και άλλες εκτάσεις. Εντάχθηκε στο βασιλικό νοικοκυριό και συνόδευσε τον βασιλιά στο ταξίδι του από το Λονδίνο στην Υόρκη το 1316.

 Κληρονομιά και 2ος γάμος 
Μετά το τέλος τού αδελφού τους, Γιλβέρτου ντε Κλερ 7ου κόμη τού Χέρτφορντ, στη Μάχη τού Μπάνοκμπερν το 1314, η Μαργαρίτα και οι αδελφές της, Ελισάβετ και Ελεονώρα ντε Κλερ έλαβαν ένα μερίδιο τής κληρονομιάς. Η Μαργαρίτα ήταν πλέον μία από τις συγκληρονόμους τής τεράστιας περιουσίας τού Γκλόστερ, και ο βασιλιάς Εδουάρδος Β΄ κανόνισε έναν δεύτερο γάμο γι' αυτήν με έναν άλλο ευνοούμενο, τον Ούγο ντε Όντλεϋ 1ο κόμη τού Γκλόστερ. Αυτή διετέλεσε υψηλή σερίφης τού Ράτλαντ από το 1313 έως το 1319. Fuller, T. (2013). The history of the worthies of England, Volume 3. Hardpress. . Στις 28 Απριλίου 1317 η Μαργαρίτα ντε Κλερ παντρεύτηκε τον Ούγο ντε Όντλεϋ στο Κάστρο τού Ουίνδσορ.  Απέκτησαν μία κόρη: τη Μαργαρίτα Όντλεϋ, η οποία γεννήθηκε μεταξύ Ιανουαρίου 1318 και Νοεμβρίου 1320.  

 Πόλεμος των Ντεσπένσερ 
Ο Ούγος και η Μαργαρίτα ήταν ανάμεσα στα θύματα τού κουνιάδου τους, Ούγου τού νεότερου Ντεσπένσερ. Στην απερισκεψία και την απληστία του για τις γαίες των Κλερ, στέρησε από τη Μαργαρίτα μεγάλο μέρος τής νόμιμης κληρονομιάς της. Το 1321 ο Ούγος ντε Όντλεϋ ενώθηκε με τούς άλλους άρχοντες τής στρατιάς σε λεηλασίες, πυρπολήσεις και γενικές καταστροφές στις γαίες των Ντεσπένσερ, κάτι που αργότερα έγινε ο Πόλεμος των Ντεσπένσερ. Ο Ούγος αιχμαλωτίστηκε στη Μάχη τού Μπόροουμπριτζ το 1322, και σώθηκε από τον απαγχονισμό χάρη στις παρακλήσεις τής συζύγου του. Φυλακίστηκε, και δύο μήνες αργότερα η Μαργαρίτα στάλθηκε στο Σέμπρινγκχαμ πράιορυ στο Λίνκολνσιρ. Παρέμεινε εκεί μέχρι το 1326, όταν ο Ούγος διέφυγε από τη φυλακή, και αφέθηκε ελεύθερη από το Σέμπρινγκχαμ.

 Κόμισσα του Γκλόστερ 
Ο Ούγος και η Μαργαρίτα επανενώθηκαν κάποια στιγμή το 1326. Το καλοκαίρι τού 1336 η μοναχοκόρη τους Μαργαρίτα Όντλεϋ, απήχθη από τον Ραλφ Στάφορντ 1ο κόμη τού Στάφορντ. Οι γονείς της υπέβαλαν καταγγελία, αλλά ο βασιλιάς Εδουάρδος Γ΄ υποστήριξε τον Στάφορντ. Αυτός κατεύνασε τον Ούγο και τη Μαργαρίτα, διορίζοντας τον Ούγο ως κόμη τού Γκλόστερ. Η Μαργαρίτα από τότε ονομάστηκε κόμισσα τού Γκλόστερ .

 Το τέλος 
Η Μαργαρίτα απεβίωσε στις 9 Απριλίου 1342, και η αδερφή της, λαίδη Ελισάβετ ντε Κλαιρ, πλήρωσε, για να γίνουν προσευχές για την ψυχή της στο Τόνμπριτζ πράιορυ στο Κεντ τής Αγγλίας, όπου και τάφηκε.   

Πρόγονοι

 Σημειώσεις 

 Αναφορές 

 Πηγές 


Κατηγορία:Οίκος ντε Κλερ